Ruminiyalik mastlikda garov o‘ynab, vilkani yutib yubordi

Ruminiyaning Bakeu shahrida yashovchi Radu Kalinchesku mast holda do‘sti bilan garov o‘ynab, vilkani butunligicha yutib yubordi. Ammo tezda mazasi qochib, shifoxonaga murojaat etdi, deya xabar beradi Metro nashri.

Kalinchesku shifokor bilan suhbatda ham vilka yutib yuborganini aytmagan, faqat oziq yo‘lida og‘riq borligini ma’lum qilgan. Rentgen suratlarida esa uning ichida begona jism mavjudligi aniqlangan.
Shifokorlar bemorni darrov jarrohlik stoliga yotqizishmagan – ehtimol, vilka o‘zi qaytib chiqib qolar, degan umidda uni uyiga jo‘natishgan. Agar ma’lum muddatdan keyin vilka oshqozonga yetib borganligi va uni zararlashi mumkinligi aniqlansa, keyin operatsiya qilishmoqchi.
Raduning o‘zi esa bundan keyin hech qachon mastlikda birov bilan garov  o‘ynamasligini ta’kidlamoqda.